Държавен вестник, бр. 87, 2022 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  87
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ОТБРАНАТА
СПОРАЗУМЕНИЕ
за сътрудничество във военната област между 
Министерството на отбраната на Република 
България и Генералния щаб на Република 
Турция
(Одобрено с Протоколно решение № 51 от 
19 юни 1997 г. на Министерския съвет. В сила 
от 30 декември 1999 г.)
Министерството на отбраната на Република 
България и Генералният щаб на Република 
Турция, наричани по-долу „Договарящи се 
страни“;
като отчитат необходимостта да дадат своя 
принос за укрепване на мира, доверието, 
стабилността и развитието на отношенията 
между държавите в Европа и света в духа на 
Устава на ООН, Хелзинкския заключителен 
акт и Парижката харта за Нова Европа,
като оценяват положително протичащите 
интеграционни процеси в Европа,
като изразяват своя стремеж към взаимно-
изгодно и основаващо се на взаимно уважение 
и доверие сътрудничество,
като спазват стриктно задълженията, про-
изтичащи от международните договорености 
за укрепване на сигурността и стабилността 
в района на Югоизточна Европа,
като приемат принципите, залегнали в 
Договора за приятелство, добросъседство, 
сътрудничество и сигурност между Република 
България и Република Турция от 6.05.1992 г.,
се споразумяха за следното:
Член 1
1. Договарящите се страни си сътрудничат, 
като изпълняват своите задължения, посочени 
в Споразумението, на основата на равнопра-
вието и взаимната изгода.
2. Договарящите се страни прилагат кла-
узите на Споразумението в съответствие с 
нормите на националното законодателство 
и международното право.
Член 2
1. Договарящите страни осъществяват 
сътрудничество в следните области:
а. отбранителна политика и политика на 
сигурност;
б. военноикономическа;
в. военнотехническа;
г. военнонаучна;
д. материално-техническо осигуряване и 
управление;
е. обучение и квалификация на военно-
служещите;
ж. кадрова политика;
з. военна топография и картография;
и. военно право;
й. военна история;
к. военна медицина;
л. връзки с обществеността, културата, 
спорта и отдиха;
м. други области от взаимен интерес.
2. За реализиране на клаузите на Спора-
зумението в отделните области се подписват 
протоколи от упълномощени от Договарящите 
се страни лица. Тези протоколи са неразделна 
част от това Споразумение.
Член 3
Договарящите страни осъществяват съ-
трудничество в следните форми:
1. официални посещения на министрите 
на отбраната и началниците на генералните 
щабове и други военни ръководители;
2. работни посещения, консултации, об-
мяна на опит, обучение, специализации и 
подготовка на кадри;
3. обмяна на информация и документи по 
взаимна договореност;
4. взаимно участие в учения, съвещания 
и семинари;
5. съвместно участие в научни конференции 
и симпозиуми, изложби и други мероприятия, 
организирани от Договарящите се страни или 
от международни организации;
6. посещения на военни кораби;
7. други форми, установени по взаимна 
договореност.
Член 4
1. На основата на това Споразумение се 
разработва Годишен план за сътрудничество.
2. Договарящите се страни обменят пред-
ложения за включване в Годишния план за 
сътрудничество до 15 октомври всяка година.
3. Годишният план за сътрудничество 
включва мероприятията, формите, времето и 
мястото на тяхното провеждане, отговорните 
органи, броя на участниците и други основни 
въпроси.
4. Съгласуваният Годишен план за сътруд-
ничество за всяка следваща година се подписва 
от упълномощени от Договарящите се страни 
лица до 15 декември.
Член 5
1. Договарящите се страни се задължават да 
осигурят защита на информацията, обменена 
в хода на сътрудничеството, в съответствие с 
националните им законодателства.
2. Информацията, обменена в хода на съ-
трудничеството, не може да бъде използвана 
във вреда на интересите на Договарящите 
се страни.
3. Предоставянето на такава информация 
на трета страна се допуска само с изричното 
писмено съгласие на Договарящата се стра-
на – източник на информацията.